Buka ya Dikhutsafalo ke dipina di le tlhano tsa maboko. Dipina tsa ntlha di le nnè ke tsa khutsafalo kgotsa kutlobotlhoko, ya botlhano ke kopo kgotsa thapelo. Dipina tsa ntlha tse nnè di kwadilwe ka mokgwa wa acrostic, ditemana ka go latelana ga tsone di simolola ka tlhaka e e farologaneng go ya kafa ditlhaka di le 22 tsa dialefabete di latelanang ka teng mo Sehebereng. Le fa pina ya botlhano e na le ditemana di le 22 tse di tsamaisanang le palo ya ditlhaka tsa dialefabete tsa Sehebera, ga di a rulaganngwa go ya ka dialefabete. A bo go tshwanela gore baobamedi ba ga Jehofa mo motlheng wa gompieno ba reetse ditaelo tse ba di newang kwa dikokoanong tsa Bokeresete ka tlotlo, go akaretsa le kwa dikopanong tse dikgolo! Fa re ntse re reeditse boammaaruri jo bo botlhokwa jwa Baebele bo buiwa go tswa kwa seraleng, a re tla bo re sa bontshe go nyatsa Lefoko la Modimo le phuthego ya gagwe fa re tlotla le ba bangwe go sa tlhokege? Fa thulaganyo e ntse e tsweletse, ke nako ya go didimala le go reetsa.